جمهورباشقانی رجب طیب اردوغان، تورکییه‌نین دوغو آغدنیزده‌کی هیدروکربن آختارما فعالیتلرینه عزمله داوام ائدجگینی دئدی.
اردوغان، رسمی گؤروشمه‌لر اوچون باشکند آنکارادا اولان قورئی قیبریس تورک جمهوریتی باشباخانی ارسین تاتار ایله اورتاق مطبوعات کنفرانسی گرچکلشدیردی.
اردوغان، بورادا چیخیشیندا،
"اؤز حاقلاریمیزی نئجه مدافعه ائدیریکسه، قیبریس تورکلرینین ده آداداکی و بؤلگه‌ده‌کی چیخارلارینی، عینی عزله ساوونمایا داوام ائدجییک. قیبریسدا‌کی پروبلئمین اورتایا چیخیشی دا بو گونه قدر گلیشی ده تامامیله روملارین اوُزلاشماز توتوملارین‌دن قایناقلانیر" دئدی.
دوغو آغدنیزده باش وئره‌ن گلیشمه‌لری دیرله‌ندیره‌ن پرزیدنت اردوغان،
"دونن قیبریس تورکلرینین قانینی تؤکه‌رک آدانی اله گئچیرمه‌یه چالیشانلار، بو گون ده سیاسی و اقتصادی سالدیریلارلا عینی آماجین آراخاسیندادیرلار. قیبریس روم کسیمی، آنجاق صمیمی و گرچکچی بیر آنلاشمایا گلرسه آدادا هر کسین گؤزله‌دیگی چؤزوم یولو آچیلیر" ایفاده‌لرینی ایشلتدی.
اردوغان، دوغو آغدنیزده نه تورکییه، نه ده قوزئی قیبریس تورک جمهوریتینی یوخ سایان هئچ بیر پروژه‌نین حیاتا گئچیریله‌ممه‌یه‌جگینی قئید ائد‌رک،
"اگر باش وئره‌نلردن هله ده درس آلمایانلار وارسا، اونلارا دا لازم اولان جاوابلاری وئرمک‌دن چئکینمه‌یه‌جگیمیزین بیلینمه‌سینی ایسته‌ییرم" دئدی.
